CELEX: 62015TN0751
Language: fi
Date: 2015-12-21 00:00:00
Title: Asia T-751/15: Kanne 21.12.2015 – Contact Software v. komissio

22.2.2016   
            
            
               FI
            
            
               Euroopan unionin virallinen lehti
            
            
               C 68/39
            
         Kanne 21.12.2015 – Contact Software v. komissio
   (Asia T-751/15)
   (2016/C 068/50)
   Oikeudenkäyntikieli: saksa
   
      Asianosaiset
   
   
      Kantaja: Contact Software GmbH (Bremen, Saksa) (edustajat: asianajajat J.-M. Schultze, S. Pautke ja C. Ehlenz)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan asiassa AT.39846 – CONTACT v. Dassault & PTC 9.10.2015 tehdyn päätöksen C(2015) 7006 final
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii esillä olevalla kanteella asiassa AT.39846 – CONTACT v. Dassault & PTC 9.10.2015 tehdyn päätöksen C(2015) 7006 final, jolla kantajan 18.11.2010 tekemä kantelu hylättiin asetuksen (EY) N:o 773/2004 (1) 7 artiklan 2 kohdan perusteella, kumoamista.
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu merkityksellisten markkinoiden virheelliseen määrittelyyn
               Kantaja esittää, että vastaaja on tehnyt oikeudellisia virheitä ja ilmeisiä arviointivirheitä tulkitessaan ja soveltaessaan SEUT 102 artiklaa, koska se ei ole tutkinut kantajan huomautuksia ja väitteitä, joiden mukaan merkitykselliset markkinat on määriteltävä suppeammin siten, että niihin kuuluvat yhtäältä omat kunkin tarjoajan ”Computer Aided Design” (tietokoneavusteinen suunnittelu; jäljempänä CAD) -ohjelmistoja koskevat markkinat tai ainakin omat autonvalmistajien ja autoalan alihankkijoiden High-End-CAD-ohjelmistoja (huipputason CAD-ohjelmistoja) koskevat markkinat ja toisaalta kunkin tarjoajan CAD-ohjelmistojen liitäntöjä koskevia tietoja koskevat markkinat.
            
         
               2)
            
            
               Toinen kanneperuste, joka perustuu SEUT 102 artiklan rikkomiseen
               Kantaja väittää lisäksi, että vastaaja on arvioinut asianomaisten yritysten määräävää markkina-asemaa ilmeisen virheellisesti, mikä perustuu ennen kaikkea jo mainittuun markkinoiden virheelliseen määrittelyyn.
            
         
               3)
            
            
               Kolmas kanneperuste, joka perustuu perusteluvelvollisuuden noudattamatta jättämiseen
               Kolmannen kanneperusteen yhteydessä kantaja väittää, että kantajan kantelun hylkäämistä ei ole perusteltu riittävästi.
            
         
               4)
            
            
               Neljäs kanneperuste, joka perustuu harkintavallan virheelliseen käyttöön
               Kantaja väittää neljännessä kanneperusteessa, että vastaajan päätelmää, jonka mukaan ei ole – kun unionin etu otetaan huomioon – riittäviä perusteita sille, että mahdollista SEUT 102 artiklan rikkomista tutkitaan enempää, rasittaa ilmeinen virhe.
            
         
      (1)  EY:n perustamissopimuksen 81 ja 82 artiklan mukaisten komission menettelyjen kulusta 7.4.2004 annettu komission asetus (EY) N:o 773/2004 (EUVL L 123, s. 18).